Na temelju članka 75. Zakona o sportu („Narodne novine“ broj 141/22), članka 40. Statuta Grada Delnica („Službene novine Grada Delnica“ broj 2/21) Gradsko vijeće Grada Delnica na sjednici održanoj 18. prosinca 2024. godine donosi

**PROGRAM JAVNIH POTREBA U SPORTU GRADA DELNICA ZA 2025. GODINU**

**Članak 1.**

Programom javnih potreba u sportu Grada Delnica za 2025. godinu (u daljnjem tekstu: Program), u skladu sa Zakonom o sportu, utvrđuju se aktivnosti, poslovi i djelatnosti u sportu od značaja za Grad Delnice (u daljnjem tekstu: Grad), za koje se sredstva planiraju u proračunu Grada.

Programom se stvaraju uvjeti za zadovoljenje potreba u sljedećim aktivnostima:

* poticanje i promicanje sporta,
* provođenje sportskih aktivnosti djece, mladeži i studenata,
* djelovanje sportskih udruga, Sportske zajednice Grada Delnica (u daljnjem tekstu: SZ GD) i ostalih sportaša s prebivalištem na području Grada Delnica,
* pripreme sportaša, domaća i međunarodna natjecanja te zdravstvena zaštita sportaša,
* sportsko-rekreacijske aktivnosti građana,
* provođenje sportskih aktivnosti osoba s invaliditetom,
* organiziranje tradicionalnih i prigodnih sportskih priredbi,
* planiranje, izgradnja, održavanje i korištenje sportskih građevina značajnih za Grad,
* školovanje, osposobljavanje i zapošljavanje stručnih kadrova u sportu.

**Članak 2.**

Financijska sredstva za ostvarivanje javnih potreba u sportu u 2025. godini koja se ugovorom prenose na raspoređivanje SZ GD, osiguravaju se u Proračunu Grada za 2025. godinu te raspoređuju na sljedeći način:

|  |  |  |  |
| --- | --- | --- | --- |
|  | Naziv programa | Detaljan opis programa | Plan za 2025. godinu |
| 1. | Redovan rad SZ GD | - za redovan rad udruga članica SZ GD  - za funkcioniranje SZ GD  - za knjigovodstvene usluge SZ GD  - za naknadu tajniku SZ GD  - za organizaciju Proglašenja najboljih sportaša  - za obaveznu rezervu, molbe sportaša i klubova  - za potporu izdavačkoj djelatnosti u sportu  - za organizaciju Hrvatskog olimpijskog dana | 70.000,00 eura |
| 2. | Korištenje sportskih objekata i terena | | 65.000,00 eura |
| 3. | Sistematski pregledi sportaša | - za članove SZ GD  - za članove klubova koji nisu u SZ GD, ali koji imaju prebivalište na području Grada | 4.000,00 eura |
| 4. | Sufinanciranje prijava na natječaje drugih pravnih osoba | | 20.000,00 eura |
| 5. | Aktivnosti školskih sportskih društava i provođenja sportskih predškolskih i školskih natjecanja | | 5.500,00 eura |
| 6. | Sufinanciranje sudjelovanja i organizacije državnih i međunarodnih festivala u sportskoj rekreaciji | | 1.000,00 eura |
| 7. | Sportski programi osoba s invaliditetom | | 500,00 eura |
| UKUPNO | | | 166.000,00 eura |

Detaljni plan raspodjele financijskih sredstava unutar Programa javnih potreba u sportu za 2025. godinu donosi Skupština SZ GD, a temeljem Natječaja za javne potrebe u sportu za 2025. godinu, koji provodi SZ GD.

Detaljni plan raspodjele financijskih sredstava SZ GD obvezna je dostaviti na naknadnu suglasnost gradonačelniku Grada u najkraćem mogućem roku.

Natječaj za javne potrebe u sportu za 2025. godinu mora biti proveden sukladno s Odlukom o načinu financiranja javnih potreba Grada Delnica (SN GD 8/15) te Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15 i 37/21).

**Članak 3.**

Sredstva iz članka 2. stavka 1. isplaćivat će se SZ GD temeljem Ugovora i zahtjeva za isplatu, a u skladu s Odlukom o izvršavanju Proračuna Grada za 2025. godinu. Svaki zahtjev za isplatu mora sadržavati financijsku dokumentaciju kojom se potkrepljuje utrošak sredstava, a sukladno Ugovorima između SZ GD i krajnjih korisnika.

**Članak 4.**

SZ GD dužna je sklopiti ugovore s udrugama i ustanovama koji su krajnji korisnici sredstava za provedbu javnih potreba u sportu.

SZ GD prati i nadzire namjensko korištenje sredstava od strane krajnjih korisnika te za navedeno odgovara Gradu podnošenjem završnog godišnjeg izvješća.

SZ GD dužna je do 15. ožujka 2026. godine podnijeti završno financijsko i programsko izvješće o realizaciji sredstava javnih potreba Gradskom vijeću Grada Delnica.

Nadležni odjeli gradske uprave prate i nadziru ostvarenje ovog Programa, svaki u svojoj nadležnosti.

**Članak 5.**

U Proračunu Grada osigurana su i sredstva za planiranje, izgradnju, održavanje i korištenje sportskih građevina značajnih za Grad te ostale aktivnosti vezane uz sport, a koja se raspoređuju na sljedeći način:

|  |  |  |
| --- | --- | --- |
|  | Naziv aktivnosti | Plan za 2025. godinu |
| 1. | Održavanje dječjih igrala i urbane opreme | 19.900,00 |
| 2. | Održavanje sportskih objekata i terena | 63.000,00 |
| 3. | Održavanje – E-bicikli | 12.000,00 |
| 4. | Održavanje sanjkališa | 15.000,00 |
| 5. | Energetska obnova kuglane | 265.000,00 |
| 6. | Multifunkcionalna dvorana | 1.327.229,00 |
| 7. | Nabava dječjih igrala i urbane opreme | 20.000,00 |
| 8. | Gradski stadion - rekonstrukcija | 857.000,00 |
| 9. | Adrenalinski park | 115.000,00 |
| 10. | Nabava ratraka | 120.000,00 |
| 11. | Aktivnosti u turizmu - sanjkanje | 20.000,00 |
| 12. | Škola klizanja – sufinanciranje najma klizaljki | 200,00 |
| 13. | Dance nice – Turnir u plesu | 5.000,00 |
| 14. | Turnir u šahu | 1.400,00 |
| **UKUPNO** | | **2.840.729,00** |

Sredstvima navedenim u stavku 1 ovoga članka raspolaže Grad.

**Članak 6.**

Ovaj Program stupa na snagu 1. siječnja 2025. godine, a objavit će se u „Službenim novinama Grada Delnica“.

KLASA: 402-04/24-01/3

URBROJ: 2170-60-5-3-24-1

Delnice, 18. prosinca 2025. godine

Gradsko vijeće Grada Delnica

Predsjednica

Ivana Pečnik Kastner, v.r.